[{"text_idx": "#000000", "text": "Treener annab no\u0303u: kardiotrenn ei pea olema lihtsalt jooks lindil\nSimple Session alustab Tallinna ta\u0308navatelt ning pu\u0308stitab Vabaduse va\u0308ljakule Tartu Kaarsilla koopia\nKolme suvekuu jooksul ku\u0308lastati Eesti Terviseradasid rekordilised 3 miljonit korda!\nTartu Linnamaraton u\u0308llatab uute rajalo\u0303ikudega\nSpordina\u0308dala avau\u0308ritus kutsub jooksma heategevuse toetuseks"}, {"text_idx": "#000001", "text": "Toompea jalamilt startiva Tallinna Maratoni ko\u0303ik ta\u0308navused vo\u0303istlustrassid on u\u0308heringilise kiire rajaprofiiliga ning viivad osavo\u0303tjad Eesti pealinna kuue linnaosa eripalgelistesse paikadesse."}, {"text_idx": "#000002", "text": "Eesti suurim rahvaspordisu\u0308ndmus toimub 10.-11. septembril."}, {"text_idx": "#000003", "text": "Tallinna Maratoni vo\u0303istluskeskus ning spordi- ja tervisemessi ala paiknevad Vabaduse va\u0308ljakul. Samas toimuvad ka autasustamistseremooniad ning kultuuriprogramm."}, {"text_idx": "#000004", "text": "Eesti suurima liikumissu\u0308ndmuse stardi- ja finis\u030cipaik asub Toompea jalamil Falgi teel, kust avaneb meeliu\u0308lendav vaade Pika Hermanni tornile, kus igal hommikul koos pa\u0308ikeseto\u0303usuga heisatakse ning pa\u0308ikeseloojanguga langetatakse sinimustvalge Eesti riigilipp."}, {"text_idx": "#000005", "text": "Tipptasemel pikamaajooksjaid ja tuhandeid liikumisharrastajaid kaasava rahvusvahelise Tallinna Maratoni vo\u0303istlusprogramm algab 10. septembril kell 9.00 startiva poolmaratoniga (21,1 km). Poolmaratoni rada viib osalejad Paldiski maantee, Ristiku ta\u0308nava ja Kolde puiestee kaudu Stroomi rannapargi kergliiklusteedele. So\u0303le ta\u0308nava ning Paldiski maantee u\u0308letamiseks vo\u0303etakse kasutusele lu\u0308u\u0308sid, kus eriva\u0308ljao\u0303ppe saanud kohtunikud ja reguleerijad aitavad tagada u\u0308rituseaegse transpordi toimimise. Edasi suunduvad jooksjad raudteetammile rajatud Ko\u0303rgepinge ta\u0308nava avarale kergliiklusteele, sealt Tuuliku ja Tuuleveski ta\u0308nava ning Paldiski maantee aluse tunneli kaudu Rocca al Mare kergliiklusteedele. Vabao\u0303humuuseumi tee kaudu liigutakse mo\u0308o\u0308da merea\u0308a\u0308rset promenaadi tagasi Stroomi rannapargi alale ning viimased kilomeetrid tullakse Kolde puiestee, Ristiku ja Kopli ta\u0308navate ning Rannama\u0308e tee kaudu Toompuiesteele, kust po\u0308o\u0308ratakse Falgi teel asuvale lo\u0303pusirgele."}, {"text_idx": "#000006", "text": "Laupa\u0308eval, kell 14.00 on kavas viiekilomeetri pikkune Nike Noortejooks, mis viib osalejad Falgi teelt, Toompuiestee, Rannama\u0308e tee, Tolli ja Suurtu\u0308ki ta\u0308navate kaudu Tornide va\u0308ljakule ja sealt edasi Tallinna vanalinna. Ajalooliste ta\u0308navate kaudu jo\u0303utakse Raekoja platsile ja Harju ta\u0308nava kaudu finis\u030cipaika Vabaduse va\u0308ljakul. Populaarsel Nike Noortejooksul pa\u0308a\u0308seb ta\u0308navu starti kaks tuhat viissada osalejat."}, {"text_idx": "#000007", "text": "10. septembri o\u0303htul kell 17.00 starditakse alati rohkearvulise osavo\u0303tjaskonnaga ku\u0308mnekilomeetri pikkusele RIMI Su\u0308gisjooksule, mille rada viib osalejad Paldiski maantee, Ristiku ta\u0308nava, Kolde puiestee, Kopli ja To\u0308o\u0308stuse ta\u0308navate kaudu Kalamaja atraktiivsesse piirkonda, kus rada la\u0308bib ajaloolist Po\u0303hja-Tallinna to\u0308o\u0308stusrajooni, teeb tiiru u\u0308mber imposantse Lennusadama vesilennukite angaari, mo\u0308o\u0308dub moodsast Noblesseri kvartalist, kurikuulsast Patarei vanglast ja Kalasadamast."}, {"text_idx": "#000008", "text": "Kultuurikilomeetri kaudu jo\u0303utakse Kultuurikatlani ja tullakse Po\u0303hja puiestee ja Rannama\u0308e tee kaudu Toompuiesteele ning sealt jo\u0303utakse Falgi teel asuvasse finis\u030cisse."}, {"text_idx": "#000009", "text": "Laupa\u0308eval tasub uudistama tulla terve perega, sest kell 12.00-16.00 toimuvad Snelli staadionil Limpa lastejooksud, kuhu on oodatud nii pealinna lapsed kui ko\u0303ik kaugemalt saabujad."}, {"text_idx": "#000010", "text": "Pu\u0308hapa\u0308eval, 11. septembril kell 9 hommikul algab Toompea jalamilt klassikaline 42,195 kilomeetri pikkune maratonijooks. Paldiski maantee, Ristiku ja Kopli ta\u0308navate kaudu liigutakse varahommikuse Kalamaja unistele teedele, kus tehakse lu\u0308hike tiir Noblessneris ja Po\u0303hja Tallinnas to\u0308o\u0308stuskvartalis, misja\u0308rel suundutakse Erika ta\u0308nava ning Kolde puiestee kaudu Stroomi rannapargi kergliiklusteedele. So\u0303le ta\u0308nav ja Paldiski maantee u\u0308letatakse lu\u0308u\u0308side kaasabil, nagu laupa\u0308evalgi. Poolmaratoniga sarnaselt kulgeb pu\u0308hapa\u0308evane rada kuni Paldiski maantee sillani, kust maratonist osavo\u0303tjad saavad joosta Harku ja\u0308rve ko\u0303rval ja teevad seeja\u0308rel kaheksakilomeetri pikkuse ringi kauni looduse keskel Astangu kergliiklusteid mo\u0308o\u0308da. Paldiski maantee aluse tunneli kaudu jo\u0303utakse Rocca al Mare kergliiklusteedele ning maratoniraja lo\u0303puosa on ta\u0308pselt sama nagu pa\u0308ev varem toimunud poolmaratonil."}, {"text_idx": "#000011", "text": "Seekordse Tallinna Maratoni teeb unikaalseks asjaolu, et esmakordselt puutuvad jooksutrassid kokku tervelt kuue Tallinna linnaosa territooriumiga \u2013 Kesklinn, Po\u0303hja Tallinn, Haabersti, Mustama\u0308e, Kristiine ja No\u0303mme. U\u0308heringilised distantsid toovad korraldajatele to\u0308o\u0308mahtu oluliselt juurde, aga peaksid tagama sujuvama u\u0308rituseaegse liikluskorralduse, kui jooksude la\u0308biviimine mitmeringilistena."}, {"text_idx": "#000012", "text": "Paralleelselt tavapa\u0308rase suursu\u0308ndmusega toimub 1.-30. septembrini Tallinna Maratoni virtuaaljooks, millel saab kaasa lu\u0308u\u0308a mistahes maailma nurgas. Eesti suurimal virtuaalsel spordisu\u0308ndmusel on vo\u0303imalik osaleda va\u0308ga populaarseks osutunud kombineeritud maratonil, ehk \u201cmaratoni kombol\u201d, mis on jo\u0303ukohane igale jooksuso\u0303brale ja liikumisharrastajale. Samuti toimub virtuaalne lastejooks."}, {"text_idx": "#000013", "text": "Eesti suurimale jooksu- ja liikumissu\u0308ndmusele vo\u0303ib ta\u0308navu taas oodata enam kui viisteist tuhat osavo\u0303tjat, kellest viiendik on va\u0308lisosalejad."}, {"text_idx": "#000014", "text": "Spordiu\u0308rituste Korraldamise Klubi poolt alates 2000. aastast toimunud Tallinna Su\u0308gisjooksud ja alates 2010. aastast korraldatud Tallinna Maratonid on seni liikuma pannud u\u0308le 250 000 liikumisharrastaja. Eesti ajaloo osavo\u0303turohkeima rahvusvahelise spordisu\u0308ndmuse osavo\u0303turekord su\u0308ndis Eesti Vabariigi juubeliaastal 2018, kui Tallinna Maratoni ja Su\u0308gisjooksu distantsidel osales kokku 23 940 jooksjat ja liikumisharrastajat 67 riigist."}, {"text_idx": "#000015", "text": "Eesti suurimale jooksusu\u0308ndmusele saab registreerida internetiaadressil "}, {"text_idx": "#000016", "text": "Tallinna Maratoni vo\u0303istlustrass on taas u\u0308heringilineEesti suurim jooksusu\u0308ndmus stardib esmakordselt...Tallinna Maraton va\u0308rvib taas Eesti pealinna sinimustvalgeks110 aastat tagasi toimus esimene maratonijooks Eestis.Alanud on registreerimine Tallinna Maratonile.Eesti suurim rahvaspordisu\u0308ndmus"}]